**З А П О В Е Д**

На основание чл. 9, ал. 5 от Закона за управление на средствата от Европейските структурни и инвестиционни фондове (ЗУСЕСИФ), във връзка с чл. 3, ал. 2 и чл. 5, ал. 1, т. 10 и чл. 4, ал. 2 от Устройствения правилник на Министерството на регионалното развитие и благоустройството, приет с Постановление № 171 на Министерския съвет от 16.08.2017 г., изм. с Постановление № 76 от 09.04.2019 г., във връзка с чл. 26, ал. 1 и ал. 6 от ЗУСЕСИФ и заповед Заповед № РД-02-36-1179/26.09.2018 г. на министъра на регионалното развитие и благоустройството и във връзка с процедура на предоставяне на безвъзмездна финансова помощ чрез подбор по Оперативна програма „Региони в растеж” 2014-2020 г., приоритетна ос 2 „Подкрепа за енергийна ефективност в опорни центрове в периферните райони”, **процедура BG16RFOP001-2.003 „Енергийна ефективност в периферните райони - 3“**

1. **У Т В Ъ Р Ж Д А В А М:**

Насоки за кандидатстване, включващи условия за кандидатстване и условия за изпълнение, заедно с приложенията към насоките по процедура чрез подбор на проекти: BG16RFOP001-2.003 „Енергийна ефективност в периферните райони - 3“ по Приоритетна ос 2 „Подкрепа за енергийна ефективност в опорни центрове в периферните райони” на Оперативна програма „Региони в растеж” 2014-2020 г. (ОПРР 2014-2020), които представляват неразделна част от настоящата заповед /Приложение № 4 към заповедта/.

1. **Н А Р Е Ж Д А М:**
2. Насоките за кандидатстване, приложенията към тях и обявата за откриване на процедура BG16RFOP001-2.003 „Енергийна ефективност в периферните райони - 3“ да се въведат в Информационната система за управление и наблюдение на средствата от Европейските структурни и инвестиционни фондове (ИСУН 2020) и да се публикуват на интернет-страницата на ОПРР www.bgregio.eu, на интернет-страницата на МРРБ – www.mrrb.government.bg, както и да се предоставят за публикуване на Единния информационен портал [www.eufunds.bg](http://www.eufunds.bg).

2. Контрол по изпълнение на заповедта възлагам на г-жа Ася Станкова – главен директор на Главна дирекция „Стратегическо планиране и програми за регионално развитие”.

3. На основание чл. 27, ал. 2, изречение второ от ЗУСЕСИФ, във връзка с чл. 149, ал.1 от Административнопреоцесуалния кодекс, заповедта може да бъде оспорена пред Административен съд, София-град в 14-дневен срок от публикуването й.

Заповедта да се сведе до знанието на заинтересованите лица за сведение и изпълнение.

**ПРИЛОЖЕНИЯ:**

Приложение №1 – Писмо с изх. № 04-16-375/02.09.2019 г. на Министерство на финансите;

Приложение №2 – Справка за степента на отразяване от Управляващия орган на Оперативна програма „Региони в растеж“ 2014-2020 г. на получените коментари от Министерство на финансите по процедура за предоставяне на безвъзмездна финансова помощ BG16RFOP001-2.003 „Енергийна ефективност в периферните райони - 3“

Приложение №3 – Справка за получените коментари на заинтересованите лица по процедура за предоставяне на безвъзмездна финансова помощ BG16RFOP001-2.003 „Енергийна ефективност в периферните райони - 3“ и степента им на отразяване от Управляващия орган по Оперативна програма „Региони в растеж“ 2014-2020 г.

Приложение №4 – Насоки за кандидатстване, включващи условия за кандидатстване и условия за изпълнение (с приложения към тях) по процедура чрез подбор на проекти № BG16RFOP001-2.003 „Енергийна ефективност в периферните райони - 3“ по Приоритетна ос 2 „Подкрепа за енергийна ефективност в опорни центрове в периферните райони” на ОПРР 2014-2020 г.

Приложение № 5 - Обява за откриване на процедура чрез подбор на проекти BG16RFOP001-2.003 „Енергийна ефективност в периферните райони - 3“ по Приоритетна ос 2 „Подкрепа за енергийна ефективност в опорни центрове в периферните райони” на ОПРР 2014-2020 г.

**ЗАМЕСТНИК-МИНИСТЪР**

**И РЪКОВОДИТЕЛ НА УО НА ОПРР:**

**ДЕНИЦА НИКОЛОВА**

***Формат на електронен подпис: .p7s***